Mahesh Bhupathi

Mahesh Bhupathi (s. 7. kesäkuuta 1974 Madras, Intia) on intialainen tennisammattilainen. Hän siirtyi ammattilaiseksi vuonna 1995. Bhupathi asuu Mumbaissa ja on yksi maailman parhaista nelinpelipelaajista. Urallaan Bhupathi on voittanut 11 Grand Slam -turnausta, joista 4 nelinpelissä ja 7 sekanelinpelissä.
 
Bhupathi pelasi aiemmin myös kaksinpeliä, mutta hän lopetti sen päästyään parhaimmillaankin vain 217. sijalle kaksinpelissä.

Grand Slam -turnausvoitot 

 1997
 Sekanelinpeli Ranskan avoimet, parina Rika Hiraki (JPN)

 1999
 Nelinpeli Ranskan avoimet, parina Leander Paes (IND)
 Nelinpeli Wimbledon, parina Leander Paes (IND)
 Sekanelinpeli US Open, parina Ai Sugiyama (JPN)

 2001
 Nelinpeli Ranskan avoimet, parina Leander Paes (IND)

 2002
 Nelinpeli US Open, parina Maks Mirny (BLR)
 Sekanelinpeli Wimbledon, parina Jelena Lihovtseva (RUS)

 2005
 Sekanelinpeli Wimbledon, parina Mary Pierce (FRA)
 Sekanelinpeli US Open, parina Daniela Hantuchová (SVK)

 2006 
 Sekanelinpeli Australian avoimet, parina Martina Hingis (SUI)

 2009 
 Sekanelinpeli Australian avoimet, parina Sania Mirza (IND)

Yksityiselämä
Mahesh Bhupathi oli naimisissa malli Shvetha Jaishankarin kanssa seitsemän vuotta. He erosivat heinäkuussa 2010. Bhupathi meni naimisiin entisen Miss Universumin, nykyisen näyttelijän Lara Duttan kanssa siviiliseremoniassa 16. helmikuuta 2011. Kristillinen seremonia pidettiin 20. helmikuuta 2011. Parin ensimmäisen lapsen laskettu aika on tammikuussa 2012.

Lähteet

Aiheesta muualla
 Mahesh Bhupathin tiedot ATP:n virallisilla sivuilla

Intialaiset tennispelaajat
Vuonna 1974 syntyneet
Elävät henkilöt